钦定古今图书集成/明伦汇编/氏族典/第584卷 > 皇甫继明
## 钦定古今图书集成/明伦汇编/氏族典/第584卷 > 皇甫继明

按：《宋史皇甫继明传》：“继明，冀州。”人。父济，汾川令。继
明身长七尺，善骑射，以膂力闻郡中刺史张廷翰以
隶左右，荐于太祖，补殿前指挥使，历左右番押班都
知。太宗即位，累迁至捧日军都指挥使，领檀州刺史。
田重进北征，继明为前锋，以功加马步军都军头，改
高阳关部署。至道元年，改领洋州观察使，充环庆路
马步军都部署。继明谨愿，御下严肃，士卒颇畏惮之。
二年，受诏护送辎重赴灵州，疾少间，遂被甲上马强
行，至清远军卒，年六十三。诏赠彰武军节度，迁其子
怀信为供奉官。